Klasa:112-01/21-01/01

Urbroj:2156-23-G/01-21-01

Na temelju članaka 126. i 127. Zakona o odgoju i obrazovanju u osnovnoj i srednjoj Školi (NN br. 87/08., 86/09., 92/10., 105/10., 90/11. 5/12., 16/12., 86/12., 126/12., 94/13., 136/14., 136/14. – RUSRH, 152/14., 7/17., 68/18., 98/19. i 64/20.) i članka 81. Statuta Gimnazije Eugena Kumičića Opatija, Školski odbor Gimnazije Eugena Kumičića Opatija na sjednici održanoj 12.5.2021. raspisuje

**NATJEČAJ**

**za imenovanje ravnatelja/ice Gimnazije Eugena Kumičića Opatija**.

Ravnatelj/ica školske ustanove mora ispunjavati sljedeće nužne uvjete:

1. završen studij odgovarajuće vrste za rad na radnom mjestu učitelja, nastavnika ili stručnoga suradnika u školskoj ustanovi u kojoj se imenuje za ravnatelja/icu, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij,

d) položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi,

2. uvjete propisane člankom 106. Zakona o odgoju i obrazovanju u osnovnoj i srednjoj školi,

3. najmanje 8 godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od kojih najmanje 5 godina na odgojno-obrazovnim poslovima u školskim ustanovama.

Ravnatelj/ica škole se imenuje na 5 godina. Uz pisanu i vlastoručno potpisanu prijavu na natječaj potrebno je obvezno priložiti u izvorniku ili ovjerenom presliku:

– životopis,

– dokaz o državljanstvu,

– diplomu odnosno dokaz o vrsti i stupnju stručne spreme,

– dokaz o radnom iskustvu (potvrda ili elektronički zapis HZMO),

– dokaz o radnom iskustvu na odgojno-obrazovnim poslovima u školskim ustanovama (potvrda školske ustanove o vrsti i trajanju poslova),

– dokaz o položenom stručnom ispitu odnosno dokaz da je osoba oslobođena obveze polaganja stručnog ispita,

– dokaz da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od mjesec dana),

– program rada za mandatno razdoblje.

Dokazi o ispunjavanju dodatnih kompetencija koje se vrednuju sukladno odredbama čl. 83. i 84. Statuta Gimnazije Eugena Kumičića Opatija, ako ih kandidati imaju, dostavljaju se u izvorniku ili ovjerenom presliku, a dokazuju se na sljedeći način:

1. Poznavanje stranoga jezika dokazuje se preslikom indeksa o završenom kolegiju stranoga jezika, diplomom, odnosno drugom ispravom o završenom studiju stranog jezika, uvjerenjem, odnosno potvrdom ili drugom ispravom škole stranih jezika, odnosno druge ovlaštene ustanove ili pravne osobe za edukaciju stranoga jezika o završenom stranom jeziku te razini odnosno stupnju poznavanja stranoga jezika,

2. Osnovne digitalne vještine dokazuju se potvrdom odnosno uvjerenjem ili drugom ispravom institucije, ustanove ili ovlaštene pravne osobe za edukaciju u području informatike, o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informatike.

3. Iskustvo rada na projektima dokazuje se potvrdom, uvjerenjem ili drugom ispravom o radu na projektu.

Kandidati koji se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17., 98/19.), članku 48. Zakona o zaštiti vojnih i civilnih invalida rata (NN br. 33/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.), članku 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13., 152/14., 32/20.) dužni su u prijavi na natječaj pozvati se na to pravo i uz prijavu priložiti dokaze o ispunjavanju uvjeta iz natječaja te sve ostale dokaze kojima dokazuju prednost pri zapošljavanju prema posebnom zakonu, a imaju prednost u odnosu na ostale kandidate samo pod jednakim uvjetima.

Pozivaju se kandidati koji ostvaruju pravo prednosti pri zapošljavanju prema odredbama članka 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17.) da dostave i dokaze iz članka 103. stavak 1. Zakona o hrvatskim braniteljima iz Domovinskog rata i članovima njihovih obitelji navedenih na internetskoj stranici Ministarstva hrvatskih branitelja:

https://branitelji.gov.hr/UserDocsImages/NG/12%20Prosinac/Zapo%C5%A1ljavanje/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf

Prijavom na natječaj kandidat daje privolu Gimnaziji Eugena Kumičića Opatija da se njegovi osobni podaci prikupljaju, obrađuju, objavljuju i čuvaju u svrhu provođenja javnog natječaja za imenovanje ravnatelja/ice škole.

Kandidatom u natječajnom postupku smatra se osoba koja je podnijela urednu i pravovremenu prijavu na natječaj te koja ispunjava uvjete natječaja.

Na natječaj se mogu javiti osobe oba spola.

Rok za podnošenje prijava je **8 dana** od objave natječaja u Narodnim novinama i na mrežnim stranicama Gimnazije Eugena Kumičića Opatija: http://gimnazija-ekumicica-opatija.skole.hr

Prijave s dokazima o ispunjavanju uvjeta natječaja dostaviti u zatvorenoj omotnici za pismo, osobno ili preporučenom poštom, na adresu: Gimnazija Eugena Kumičića Opatija, Drage Gervaisa 2, 51410 Opatija, s naznakom »Prijava na natječaj za ravnatelja/icu – ne otvarati«.

Nepravovremene i nepotpune prijave neće se razmatrati.

O rezultatima natječaja kandidati će biti obaviješteni u roku od 45 dana od isteka roka za podnošenje prijava.

**Gimnazija Eugena Kumičića Opatija**

**Opatija**